Μια εισαγωγή στο Evolution.
Brian Grohe
grohe43@gmail.com
Andre Klapper
ak-47@gmx.net
Ελληνική μεταφραστική ομάδα GNOME
team@gnome.gr 2009-2015
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2010-2012
Μάριος Ζηντίλης
m.zindilis@dmajor.org 2009-2010

# Ξεκινώντας

Το Evolution σας επιτρέπει να προσπελάσετε τις προσωπικές σας πληροφορίες όπως τα ημερολόγια σας, την αλληλογραφία, τα βιβλία διευθύνσεων και εργασιών σε μια θέση.

Από προεπιλογή το Evolution ανοίγει την προβολή αλληλογραφίας. Εκεί μπορείτε να δείτε όλη την αλληλογραφία σας. Μπορείτε να αλλάξετε σε άλλες όψεις της εφαρμογής πηγαίνοντας στο τέλος της αριστερής στήλης στο παράθυρο (τον αποκαλούμενο "εναλλάκτη") και να επιλέξετε την επιθυμητή προβολή. Μάθετε περισσότερα για τα στοιχεία του κυρίως παραθύρου.

Όταν ξεκινά το Evolution, θυμάται την τελευταία προβολή που χρησιμοποιήσατε. Όμως μπορείτε επίσης ρητά να ξεκινήσετε το Evolution με μια συγκεκριμένη προβολή. Για την προβολή ημερολογίου, χρησιμοποιήστε την εντολή evolution --component=calendar στην εφαρμογή Τερματικός. Άλλες διαθέσιμες επιλογές είναι "αλληλογραφία", "επαφές", "εργασίες" και "υπενθυμίσεις".