Andre Klapper
ak-47@gmx.net
Novell, Inc
Χρήση κοινόχρηστου βιβλίου διευθύνσεων σε τοπικό δίκτυο.
Ελληνική μεταφραστική ομάδα GNOME
team@gnome.gr 2009-2015
Δημήτρης Σπίγγος
dmtrs32@gmail.com 2012-2015
Φώτης Τσάμης
ftsamis@gmail.com 2010-2012
Μάριος Ζηντίλης
m.zindilis@dmajor.org 2009-2010

# Προσθήκη πρόσβασης LDAP

Το πρωτόκολλο LDAP δημιουργήθηκε για να επιτρέπει στους χρήστες να μοιράζονται πληροφορίες επαφών μέσω δικτύου μέσω κοινής πρόσβασης σε ένα κεντρικό κατάλογο. Το LDAP επιτρέπει σε μια εταιρεία να διατηρεί μια κοινή ομάδα πληροφοριών επαφών. Πολλές εταιρείες διατηρούν ένα κοινό βιβλίο διευθύνσεων LDAP για όλους τους υπαλλήλους τους ή για επαφές πελατών.

# Προσθήκη βιβλίου διευθύνσεων LDAP

Πατήστε Αρχείο Νέο Βιβλίο διευθύνσεων.

Στην καρτέλα γενικά, επιλέξτε τον τύπο εξυπηρετητές LDAP.

Εισάγετε ένα όνομα που προτιμάτε.

Εισάγετε τη διεύθυνση του εξυπηρετητή, τον αριθμό θύρας (ο προεπιλεγμένος αριθμός είναι 389) και εάν θέλετε να συνδεθείτε με ασφάλεια.

Ορίστε τη μέθοδο σύνδεσης και το όνομα χρήστη.

Κλικ στο εφαρμογή.

Στην καρτέλα λεπτομέρειες μπορείτε να ορίσετε τις επόμενες ρυθμίσεις:

Βάση αναζήτησης: Η βάση αναζήτησης είναι το σημείο εκκίνησης για μια αναζήτηση καταλόγου. Επικοινωνήστε με το διαχειριστή του συστήματός σας για πληροφορίες για τις σωστές ρυθμίσεις.

Εμβέλεια αναζήτησης: Η εμβέλεια αναζήτησης είναι το εύρος μιας δοσμένης αναζήτησης.

Οι ακόλουθες επιλογές είναι διαθέσιμες:

Ένα: Αναζητά τη βάση αναζήτησης και μια καταχώριση από κάτω του.

Υπό: Αναζητά στη Βάση αναζήτησης και σε όλες τις πιο κάτω καταχωρήσεις.

Φίλτρο αναζήτησης: Το φίλτρο αναζήτησης μπορεί να οριστεί εδώ για όλες τις αναζητήσεις σε LDAP. Για παράδειγμα:

`ObjectClass=*`: εμφανίζει όλα τα αντικείμενα από τον εξυπηρετητή.

`ObjectClass=User`: εμφανίζει μόνο τους χρήστες.

`Filter (|(ObjectClass=User)(ObjectClass=groupOfNames))`: ανακτά τα αντικείμενα λίστας χρήστη και επαφής.

`(&(mail=*)(ObjectClass=*))`: εμφανίζει τα συσχετισμένα αντικείμενα με τις διευθύνσεις αλληλογραφίας.

Όριο χρόνου (λεπτά): Ο μέγιστος χρόνος που το Evolution προσπαθεί να κατεβάσει δεδομένα από τον εξυπηρετητή προτού τα παρατήσει.

Όριο λήψης: Ο μέγιστος αριθμός αποτελεσμάτων για μια αναζήτηση. Οι περισσότεροι εξυπηρετητές αρνούνται να στείλουν σε περισσότερες από 500 επαφές, αλλά μπορείτε να ορίσετε ένα πιο χαμηλό αριθμό για να μειώσετε τις λήψεις για πολύ πλατιές αναζητήσεις.

Αν είστε αβέβαιος για κάποιες ρυθμίσεις, επικοινωνήστε με τον διαχειριστή του συστήματός σας.

# Διαφορές με τοπικά βιβλία διευθύνσεων

Τα βιβλία διευθύνσεων LDAP δουλεύουν όπως τοπικά βιβλία διευθύνσεων στον υπολογιστή σας, με τις επόμενες εξαιρέσεις:

Οι δικτυακοί φάκελοι είναι διαθέσιμοι μόνο όταν είστε συνδεδεμένοι στο δίκτυο. Αν χρησιμοποιείτε φορητό υπολογιστή ή έχετε μια σύνδεση μέσω μόντεμ, ίσως χρειαστεί να αντιγράψετε ή να κρύψετε ένα μέρος από το δικτυακό κατάλογο. Αυτό το κάνετε σύροντας και αφήνοντας τις επιθυμητές επαφές στο τοπικό βιβλίο διευθύνσεων.

Μπορείτε επίσης να σημειώσετε το δικτυακό φάκελο για χρήση εκτός δικτύου. Για να σημειώσετε το φάκελο, δεξί κλικ πάνω του, επιλέξτε ιδιότητες και μετά αντιγραφή περιεχομένων φακέλου τοπικά για εργασία χωρίς σύνδεση.

Για να αποτρέψει υπερβολική κίνηση στο δίκτυο, το Evolution δεν φορτώνει κανονικά δεδομένα από το διακομιστή LDAP κατά το ξεκίνημα.

Ανάλογα με τις ρυθμίσεις του διακομιστή σας, ίσως να μη μπορείτε να επεξεργαστείτε όλα τα πεδία σε μια επαφή αποθηκευμένη σε ένα εξυπηρετητή LDAP. Μερικοί εξυπηρετητές αποτρέπουν μερικές ή όλες τις αλλαγές, και άλλοι χρησιμοποιούν ένα μικρότερο σύνολο πεδίων από αυτά που επιτρέπει το Evolution. Ελέγξτε το με το διαχειριστή του συστήματός σας αν χρειάζεστε διαφορετικές ρυθμίσεις.